Anandiben Patel

Anandiben Patel (s. 21. marraskuuta 1941) on intialainen poliitikko, joka toimi Gujaratin ensimmäisenä naispääministerinä vuosina 2014–2016. Ennen uraansa osavaltion johdossa hän oli Gujaratin osavaltiohallituksessa ministerinä vuodesta 1998 alkaen. Lopetettuaan uransa Gujaratin pääministerinä hän on toiminut Madhya Pradeshin ja Chhattisgarhin kuvernöörinä vuonna 2018, kunnes hänet siirrettiin Uttar Pradeshin kuvernööriksi vuonna 2019.

Patel oli opettaja ennen poliittista uraansa. Intian kansanpuolueen sisällä häneen alettiin kiinnittää huomiota vuonna 1987, jolloin hän sai useita kunnianosoituksia pelastettuaan kaksi oppilasta hukkumiselta. Eniten hänen päätökseensä liittyä kansanpuolueeseen vaikutti hänen aviomiehensä, joka oli jo ennestään kansanpuolueen poliitikko. Intian parlamentin ylähuoneessa hän toimi vuosina 1994–1998 kunnes päätti siirtyä Gujaratin politiikkaan.

Erotessaan Gujaratin pääministerin virasta, vuonna 2016, hän perusteli päätöstään 75-vuoden iällään, mutta poliittisten kommentaattoreiden keskuudessa asiasta on noussut epäilyksiä. Eron on epäilty liittyneen osavaltion kastimellakoihin, joita Patel ei kyennyt hillitsemään.

Lähteet

Aiheesta muualla

Gujaratin pääministerit
Chhattisgarhin kuvernöörit
Madhya Pradeshin kuvernöörit
Uttar Pradeshin kuvernöörit
Rajya Sabhan jäsenet
Intian kansanpuolueen poliitikot
Intialaiset opettajat
Vuonna 1941 syntyneet
Elävät henkilöt